شرمیلا ٹیگور

شرمیلا ٹیگور یا بیگم عائشہ سلطانہ خان  ایک بھارتی فلمی اداکارہ ہیں۔  2013  میں حکومت ہند نے انھیں پدما شری ایوارڈ سے نوازا ۔انھوں نے اسلام قبول کرنے کے بعد اپنا اسلامی نام بیگم عائشہ سلطانہ رکھ لیا۔

8 دسمبر 1944 میں شرمیلا ٹیگور خاندان میں پیدا ہوئیں جو بنگالی نشاۃ الثانیہ میں ایک اہم خاندان گردانا جاتا ہے۔ شرمیلا نے 14 سال کی عمر میں اداکاری کا آغاز کیا ، پہلا بنگالی ڈراما دا ورلڈ آف آپو  (1959)تھا جس ستجیت رے نے پیش کیا۔ ستجیت رے کے ساتھ دیوی، نائیک، سیما بدھا  فلمیں کیں اور بنگالی سینما میں ایک معتبر نام بن گئیں۔

1964 میں کشمیر کی کلی سے ہندی سینما میں قدم رکھااور مختصر وقت میں صف اول کی ہیروئن بن گئیں۔ ان کی مقبول فلموں میں وقت، انوپما، ایوننگ ان پیرس، آمنے سامنے، ستیاکام، ارادھنا، سفر، امر پریم، داغ، اوشکار، معصوم، چپکے چپکے، نمکین شامل ہیں۔

اداکاری کے علاوہ وہ اکتوبر 2004 سے مارچ 2011 تک فلم سرٹیفیکٹ کے مرکزی بورڈ کی چیئرپرسن بھی رہیں۔ دسمبر 2005 میں وہ یونیسف کی خیرسگالی سفیربن گئیں۔ ان کی شادی کرکٹر منصور علی پٹوڈی سے ہوئی جس سے ان کے تین بچے ہیں: سیف علی خان، سوہا  اور صبا ۔

ابتدائی زندگی 
شرمیلا  کے والد بنگالی ہندو خاندان سے تھے اور والدہ آسامی ہندو خاندان سے تھیں اور دونوں دور سے نوبل انعام یافتہ رابندر ناتھ ٹیگور کے کزن تھے۔

شرمیلا نے سینٹ جان ڈیوسیسن ہائی اسکول اور لوریٹو کنوینٹ آسنسول سے تعلیم حاصل کی ۔13 سال کی عمر میں فلمی کیریئر کا آغاز کر دیا جس سے اسکول کی تعلیم متاثر ہوئی، والد کے مشورے پر بھرپور توجہ فلموں کی طرف مبذول کر دی  (والد نے پڑھائی یا تعلیم میں سے کسی ایک چیز پر مکمل توجہ دینے کے لیے کہا)  اور اپنے والد ین کے تعاون کی عمر بھر شکرگزار رہیں ۔

متعلقہ روابط 
 بھارتی فلمی اداکارا ؤں کی فہرست
 بھارتی سنیما

حوالہ جات 

1944ء کی پیدائشیں
اکیسویں صدی کی بھارتی اداکارائیں
بقید حیات شخصیات
بنگالی سنیما کی اداکارائیں
بنگالی شخصیات
بیسویں صدی کی بھارتی اداکارائیں
بھارتی فلمی اداکارائیں
بھارتی مسلم شخصیات
پدم بھوشن وصول کنندگان
حیدرآباد، بھارت کی اداکارائیں
حیدرآباد، بھارت کی شخصیات
علوم و فنون میں پدما بھوشن اعزاز وصول کردہ شخصیات
فلم فیئر فاتحین
ممبئی کی اداکارائیں
ممبئی کی شخصیات
ٹیگور خاندان
ہندوستانی سابقہ ہندو
ہندومت سے اسلام قبول کرنے والے شخصیات
ہندی سنیما کی اداکارائیں
کامنز زمرہ جس کا ربط ویکی ڈیٹا پر ہے
مراٹھی سنیما کی اداکارائیں
ملیالم فلمی اداکارائیں
یونیسف کے خیر سگالی سفیر
فلم فیئر حاصل زیست اعزاز یافتگان
ویکی ڈیٹا سے مطابقت رکھنے والی مختصر تفصیل
بنگالی اداکارائیں